﻿REZUMATE EVENIMENT Bogdan Ulmu Laudatio Domini Andrei Şerban Universitatea de Arte „G Enescu” din Iaşi are privilegiul de-a primi în rîndurile corpului său profesoral pe maestrul Andrei Şerban Este o onoare, pentru noi, să rostim, azi, un laudatio: cu- atît mai mult cu cît eroul său s-a consacrat, în timp, ca unul dintre cei mai interesanţi artişti şi pedagogi ai lumii Cuvinte cheie: Andrei Şerban, omagiu, carieră artistică Vasilica Bălăiţă Întâlnirea cu studenţii la Facultatea de Teatru din Iaşi În calitate de invitat de onoare la facultatea de teatru din iaşi, în Sala Studio, Andrei Şerban a întreţinut un dialog în dubla sa calitate de regizor şi pedagog, împărtăşind publicului din experienţa sa profesională de pe scenă şi de la catedră Receptiv, publicul tânăr ieşean a pus întrebări din cele mai diverse, schiţându-se astfel portret în paralel al şcolii româneşti şi a celei americane Cuvinte cheie: dialog, teatru, operă POLEMICI TEATRALE Tamara Constantinescu De la eroina tragică la antieroină Eugène Ionesco afirmă că în categoria autorilor de teatru al absurdului ar putea fi cuprinşi Shakespeare, Cehov, dar şi Sofocle sau Eschil, precum şi alţi autori ai lumii, mai mult sau mai puţin importanţi Făpturile care populează lumea lui Beckett sunt reprezentanţii unei umanităţi descompuse, trecute printr-o mare catastrofă, sau ai unei umanităţi care aşteaptă Dacă tragedia antică îşi lua subiectele din gesturile regilor sau ale conducătorilor lumii, teatrul absurdului îşi concepe „eroii” ca pe făpturi golite de conţinut, trăitoare într-o lume ostilă, părăsită de divinitate Eroii tragici reprezintă tipuri generale de umanitate, având dimensiuni sufleteşti ieşite din comun În general, lupta este una inegală între oameni şi zei, oamenii fiind victimele unor voinţe divine Eroinele din teatrul tradiţional sunt caractere puternice În echilibru sau în dezechilibrul provocat de pasiuni devastatoare, ele sunt purtătoare ale unor calităţi şi valori social umane deosebite Teatrul absurdului propune antieroine lipsite de personalitate, frământate totuşi de incertitudine şi pesimism, cu trăsături clovneşti care pot stârni un râs amar, fiinţe lipsite de o identitate bine conturată, ori fixate în adevărate arhetipuri ale depersonalizării În tragediile lui Eschil sau Sofocle sursa tragicului se afla în conflictul dintre om şi destinul său, în teatrul absurdului omul încearcă să se împotrivească unei lumi absurde, de neînţeles Cuvinte cheie: eroina, antieroina, tragic, absurd, Ionesco, Beckett Călin Ciobotari Lulu şi Hedda, două ipostaze ale Evei În acest eseu, am încercat să analizez comparativ două dintre cele mai importante personaje feminine din istoria teatrului modern: Lulu, personaj principal în cele două piese ale lui Wedekind (Cutia Pandorei şi Spiritul Pământului) şi Hedda, personajul principal din piesa lui Henrik Ibsen, Hedda Gabler Analiza a fost organizată în jurul a câteva raportări fundamentale pe care le au personajele cu ideea de Frumuseţe, Origine, Culturalitate, Mariaj, Iubire, Viaţă, Libertate, Moarte Concluzia acestui studiu: şi Lulu şi Hedda reprezintă două perspective diferite ale Evei, prin Eva înţelegând, desigur, conceptul feminităţii Distanţele dintre cele două personaje feminine sunt uriaşe şi, paradoxal, în acelaşi timp, aproape irelevante Cuvinte cheie: Henrik Ibsen, Frank Wedekind, personaje feminine, eseu comparativ Ioana Petcu Pe insula Îndepărtării: Filoctet Probabil că orice discuţie am porni despre singurătatea personajelor din tragedia antică – temă, de altfel, nu foarte prezentă în studiile de specialitate –, printre primele nume pe care le-am rosti, dacă nu chiar primul, este cel al lui Filoctet – figură de legendă care a constituit o sursă de inspiraţie atât pentru Sofocle, cât şi pentru Eschil şi Euripide Din dorinţa de a puncta unele nuanţe mai puţin pregnante prin istoriile teatrului sau ale literaturii, în eseul de faţă ne-am propus să analizăm fascinantele metamorfoze ale acestui chip „îndepărtat”, pornind de la text, dar alunecând, apoi, în mizanscenă şi chiar în zona interferenţelor scriitoriceşti Cuvinte cheie: tragedie antică, reformulări spectacologice, interdisciplinaritate Lucian Parfene O poveste de succes în Alb şi Negru (Interviu cu conf univ dr Ciprian Huţanu) Spectacolul Alb şi Negru în regia lui Ciprian Huţanu se conturează, de această dată, într-un schimb de replici între un spectator şi creator Transpar sensibilitatea, inteligenţa şi arta mânuitorului păpuşar Cuvinte cheie : teatru de animaţie, bunraku, receptare Ligia Grozdan „Sunt omul mişcării, al trăirilor exprimate prin gesturi” Invitat la prima ediţie a Festivalului Studenţesc de Teatru Contemporan de la Iaşi, maestrul Nikolay Kazmin de la Academia de Muzică, Teatru şi Arte Plastice din Chişinău a susţinut o serie de ateliere de mişcare, acrobaţie şi lupte scenice cu studenţii Departamentului Teatru de la Universitatea de Arte „G Enescu” Iaşi Cu acest prilej, i-am adresat domnului profesor câteva întrebări, la care D-sa a avut amabilitatea să ne răspundă Cuvinte cheie: teatru, teatru-dans, mişcare, antrenament Liviu Lucaci Dramalog Ce este Dramalogul, denumirea năstruşnică pe care o avansez? O suită de porunci, de legi, de cerinţe pe care le ridic, ca pe nişte provocări, ca pe nişte momeli menite să aţâţe imaginaţia, să trezească energiile şi să stârnească creativitatea celor care se ocupă azi de teatru şi de teatru social în special Şi totuşi cine poate vorbi despre legi când e vorba de artă? E vorba despre nişte instrumente puse la îndemâna creatorilor şi observatorilor fenomenului, instrumente cu care aceştia pot palpa, mirosi, diagnostica câteva dintre maladiile timpului nostru şi ale teatrului în general Nu pretind să rezolv problema şi nici nu vreau să dau lecţii Ar fi ridicol, fiind vorba despre teatru Vorbesc din postura de practician, regizor, dramaturg, actor, de om interesat îndeaproape de fenomen Cuvinte cheie: arta actorului, regizor, legi teatrale PAGINI DIN STAGIUNE Anca-Doina Ciobotaru Însemnări pe marginea unui festival Un festival poate fi un un bun prilej de polemici și meditații teatrale; aşa s-a întâmplat şi în cazul F I T P T – Iași (ediţia a V-a) – programul, divers şi generos, invita la o dezbatere privind problemele legate de REALIZAREA SPECTACOLELOR şi RECEPTAREA LOR Cuvinte cheie: Teatrul de păpuşi ,,Lempen” – Marea Britanie, Teatrul Trittbrettl, Pressbaum, Austria, Poppentheatre Frans Hakkermars, Uithorn, Olanda APARIŢII EDITORIALE Ioana Petcu Ştefan Oprea – portrete pentru un portret Anca-Doina Ciobotaru Despre arta păpuşarilor români